**Iarna visurilor mele**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe sub nopți și clar de lună,

Printre miile de stele

Și prin vatra cea străbună

Trec iar gândurile mele!

Se întorc în bătătură

Pe sub garduri de nuiele,

Dau năvală prin strânsură

Parcă-s duhurile rele!

Pe deal, tobele răsună,

Norii se strâng în boccele,

Iarna-i colea-n văgăună,

Iar prin sobe ard surcele.

Cânt și joc de paparudă

Scot scântei de prin podele!

Parcă vor ai face-n ciudă

Iernii de după perdele!

După ușă se adună

Papucei și ciuboțele…

Moșu-i gata și-o să vină

Cu bomboane și nuiele!

Pe cuptor și sus la grindă

S-au culcat visele mele,

Doar un gând umblă prin tindă

Și privește către stele.